Petrus (monachus Vallium Cernaii)
Petrus Vallium Cernaii monachus fuit auctor Historiae Albigensis Latine inter annos 1212 et 1218 scriptae.

Fuit nepos (id est, filius fratris vel sororis) Guidonis eiusdem monasterii abbatis et ab anno 1212 Carcassonis episcopi; cui Petrus ipse in Occitaniam adfuit annis 1212-1213. Simonem comitem Montis Fortis valde admiravit; cum Cruce signatis omnino consentivit Catharosque odit.

Historiam circa annum 1212 scribere incepit et papae Innocentio III dicavit, fortasse eodem anno, pro certo ante annum 1216 (in quo anno papa mortuus est). Opus mense Decembri anni 1218, Simone comite Montisfortis nuper interfecto, abrupto terminavit; fortasse enim eo tempore vel paullo postea Petrus ipse obiit.

Opera 
 Historia Albigensis

Bibliographia 
 Petri Vallium Sarnaii monachi Hystoria albigensis edd. Pascal Guébin, Ernest Lyon. Lutetiae: Champion, 1926-1939. 3 voll. 
 The history of the Albigensian Crusade: Peter of les Vaux de Cernay's Historia Albigensis interprr. W. A. Sibly, M. D. Sibly. Woodbridge: Boydell, 1998. ISBN 0-85115-807-2

Nexus externi 
 Pierre des Vaux-de-Cernay apud arlima.net

Cistercienses
Scriptores Franciae
Auctores Latini mediaevales
Historici Franciae
Nati saeculo 12
Mortui saeculo 13
Participes quartae expeditionis sacrae
Participes expeditionis sacrae in Albigenses